**Ministru kabineta noteikumu projekta “Grozījumi Ministru kabineta 2008.gada 15.janvāra noteikumos Nr.11 “Noteikumi par rūpniecības produkcijas klasifikāciju (*PRODCOM*)”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
|  1.  |  Pamatojums |  Ministru kabineta noteikumu projekts “Grozījumi Ministru kabineta 2008.gada 15.janvāra noteikumos Nr. 11 “Noteikumi par rūpniecības produkcijas klasifikāciju (*PRODCOM*)”” (turpmāk – noteikumu projekts) ir sagatavots, izpildot Valsts statistikas likuma 7.1 panta prasības, kas paredz, ka nacionālās klasifikācijas un klasifikatorus apstiprina Ministru kabinets. |
|  2.  |  Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība |  Rūpniecības produkcijas klasifikācija (*PRODCOM*) (turpmāk – klasifikācija) ir vienotās ekonomiskās informācijas klasifikācijas sistēmas sastāvdaļa. Ministru kabineta 2008.gada 26.maija noteikumos Nr. 363 “Noteikumi par vienoto ekonomiskās informācijas klasifikācijas sistēmu un tās ieviešanas un lietošanas kārtību” klasifikācija ir definēta kā nacionālā klasifikācija un iekļauta 1.pielikumā “Nacionālās klasifikācijas un klasifikatori”. Katru gadu Eiropas Savienības statistikas birojs *Eurostat* aktualizē *PRODCOM* sarakstu, veicot tajā izmaiņas. Lai to nodrošinātu, ir pieņemta 2014.gada 4.jūlija Komisijas Regula (ES) Nr. 842/2014, ar ko 2014.gadam izveido Padomes Regulā (EEK) Nr. 3924/91 paredzēto rūpniecisko ražojumu *Prodcom* sarakstu (turpmāk – Komisijas Regula (ES) Nr. 842/2014). Saraksts tiek papildināts un atjaunots. Atbilstoši veiktajām izmaiņām ir jāatjauno arī nacionālās klasifikācijas versija. Komisijas Regulas (ES) Nr. 842/2014 5.punktā noteikts: „*Prodcom* saraksts jāatjaunina, tāpēc jāizveido saraksts 2014.gadam”. Klasifikācijas 2013.gada versijā veiktās izmaiņas atbilstoši tiek iekļautas jaunajā 2014.gada nacionālās klasifikācijas versijā. Klasifikācijas mērķis ir nodrošināt vienotu informāciju par rūpniecisko ražošanu valstī. *PRODCOM* koda pirmās četras zīmes (cipari) atbilst Eiropas Savienības Saimniecisko darbību statistiskajai klasifikācijai (NACE 2.red.), bet pirmās sešas zīmes (cipari) – Eiropas Savienības Preču statistiskajai klasifikācijai pēc saimniecības nozarēm (CPA 2008). Ar šo noteikumu projektu jaunā redakcijā tiek izteikts Ministru kabineta 2008.gada 15.janvāra noteikumu Nr.11 “Noteikumi par rūpniecības produkcijas klasifikāciju (*PRODCOM*)” pielikums. Eiropas Savienības statistikas birojs *Eurostat* katru gadu aktualizē *PRODCOM* sarakstu, veicot tajā izmaiņas. Lai to nodrošinātu, ir pieņemta 2014.gada 4.jūlijā Komisijas Regula (ES) Nr. 842/2014, ar ko 2014.gadam izveido Padomes Regulā (EEK) Nr. 3924/91 paredzēto rūpniecisko ražojumu *Prodcom* sarakstu. Atjaunots saraksts nepieciešams, lai nodrošinātu Padomes 1991.gada 19.decembra Regulas (EEK) Nr. 3924/91 (turpmāk – Padomes Regula (EEK) Nr. 3924/91) par rūpnieciskās ražošanas Kopienas apsekojuma izveidi noteiktās prasības. Šo prasību izpilde nodrošina ekonomiskās informācijas standartizāciju un apriti starp valsts informācijas sistēmām gan nacionālajā līmenī, gan Eiropas Savienības un starptautiskajā līmenī. |
|  3.  |  Projekta izstrādē iesaistītās institūcijas |  Centrālā statistikas pārvalde un Ekonomikas ministrija. |
|  4.   |  Cita informācija |  Nav |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
|  1. |  Sabiedrības mērķgrupas, kuras tiesiskais regulējums ietekmē vai varētu ietekmēt |  Rūpniecības produkcijas klasifikācija (*PRODCOM*) attiecas uz visiem respondentiem, kuriem statistikas iestāde pieprasa sniegt gada datus par rūpniecību saskaņā ar Valsts statistikas likuma 10.panta pirmo daļu. Respondenti ir ekonomiski aktīvie uzņēmumi, kuru pamatdarbība vai sekundārā darbība ir rūpniecība atbilstoši NACE 2.redakcijas B un C sadaļām un E sadaļas klasei 38.32 un kuru rūpnieciskajā ražošanā nodarbināti 10 un vairāk cilvēku. Atsevišķās nozarēs, lai katrā NACE 2.red. klasē nodrošinātu vismaz 90% no valsts ražošanas apjoma, pārskata gadā tiek iekļauti uzņēmumi ar mazāku nodarbināto skaitu |
|  2.  |  Tiesiskā regulējuma ietekme uz tautsaimniecību un administratīvo slogu |  Noteikumu projekts pats par sevi nerada pienākumu respondentiem piemērot rūpniecības produkcijas klasifikāciju (*PRODCOM*). Piemērošanas pienākums rodas brīdi, kad saskaņā ar citiem normatīvajiem aktiem respondentam ir pienākums veikt obligātas darbības, tai skaitā, piemērot rūpniecības produkcijas klasifikāciju (*PRODCOM*). Piemēram, Centrālā statistikas pārvalde (turpmāk – Pārvalde) saskaņā ar Valsts statistikas likuma 10.panta pirmo daļu uzliek par pienākumu aizpildīt un iesniegt 2006.gada 6.novembra Ministru kabineta noteikumu Nr. 922 „Valsts statistikas pārskatu un anketu veidlapu paraugu apstiprināšanas noteikumi” attiecīgo veidlapu, kuru, lai aizpildītu, ir jāizvēlas kāds no rūpniecības produkcijas klasifikācijas (*PRODCOM*) kodiem. Arī Pārvaldes pienākums uzturēt rūpniecības produkcijas klasifikāciju (*PRODCOM*), t.i. publicēt savā mājas lapā klasifikācijas aktuālo versiju u.c. darbības, izriet no citiem normatīvajiem aktiem – Valsts statistikas likuma 5.panta otrās daļas 4.punkts un Ministru kabineta 2008.gada 26.maija noteikumu Nr. 363 „Noteikumi par vienoto ekonomiskās informācijas klasifikācijas sistēmu un tās ieviešanas un lietošanas kārtību” 9.punkts. |
|  3. |  Administratīvo izmaksu monetārs novērtējums |  Ņemot vērā II sadaļas 2.punktā aprakstīto, administratīvā sloga aprēķins attiecībā uz rūpniecības produkcijas klasifikācijas (*PRODCOM*) piemērošanu tiks iekļauts, sagatavojot tos normatīvo aktu projektus, ar kuriem respondentam tiek noteikts pienākums veikt obligātas darbības. Tad arī būs iespējams noteikt precīzu patērētā laika apjomu un iesaistītās mērķsabiedrības lielumu. Tas pats attiecas arī uz Pārvaldes administratīvo slogu, uzturot rūpniecības produkcijas klasifikāciju (*PRODCOM*). |
|  4. |  Cita informācija |  Nav |
| **V. Tiesību akta projekta atbilstība Latvijas Republikas starptautiskajām saistībām** |
|  1. |  Saistības pret Eiropas Savienību |  Noteikumu projekts atbilst Padomes Regulas (EEK) Nr. 3924/91 un Komisijas Regulas (ES) Nr. 842/2014 (2014.gada 4.jūlijs), ar ko 2014.gadam izveido Padomes Regulā (EEK) Nr. 3924/91 paredzēto rūpniecisko ražojumu *Prodcom* sarakstu (turpmāk – Komisijas Regula (ES) Nr. 842/2014), prasībām. |
|  2. |  Citas starptautiskās saistības |  Projekts šo jomu neskar |
|  3. |  Cita informācija |  Nav |
| **1.tabula****Tiesību akta projekta atbilstība ES tiesību aktiem** |
|  Attiecīgā ES tiesību akta datums, numurs un nosaukums |  Komisijas Regula (ES) Nr. 842/2014 |
|  |
| A | B | C | D |
|  Attiecīgā ES tiesību akta panta numurs (uzskaitot katru tiesību aktavienību – pantu, daļu, punktu, apakšpunktu) |  Projekta vienība, kas pārņem vai ievieš katru šīs tabulas A ailē minēto ES tiesību akta vienību |  Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji. Ja attiecīgā ES tiesību akta vienība tiek pārņemta vai ieviesta daļēji, – sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā. Norāda institūciju, kas ir atbildīga par šo saistību izpildi pilnībā |  Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības. Ja projekts satur stingrākas prasības nekā attiecīgais ES tiesību akts, – norāda pamatojumu un samērīgumu. Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
|  Padomes Regulas (EEK) Nr. 3924/91 preambulas astotais apsvērums Komisijas Regulas (ES) Nr. 842/2014 1.pants |  2.punkts |  Nodrošina Padomes Regulas (EEK) Nr. 3924/91 preambulas astotā apsvēruma piemērošanu pilnībā. Nodrošina Komisijas Regulas (ES) Nr. 842/2014 1.panta prasību piemērošanu pilnībā. |  Nav |
|  Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas.Kādēļ? |  Saskaņā ar Padomes Regulu (EEK) Nr. 3924/91 dalībvalstis var likumīgi saglabāt vai ieviest savās valsts nomenklatūrās papildu punktus, ko nesatur Kopienas ražojumu saraksts. Latvija ir izmantojusi ES tiesību aktā paredzēto rīcības brīvību, pievienojot papildus produktu nosaukumus un kodus, lai nodrošinātu nacionālās vajadzības. Pārvaldei ir jānodrošina papildu informācija pēc Zemkopības ministrijas, Vides aizsardzības un reģionālās attīstības ministrijas pieprasījuma dažādu produktu bilanču sagatavošanai, Kioto protokola izpildei, kā arī informācijas lietotāju interešu apmierināšanu tirgus izpētei, kam oriģinālais *PRODCOM* saraksts neatbilst. *PRODCOM* koda pirmās četras zīmes (cipari) atbilst Eiropas Savienības Saimniecisko darbību statistiskajai klasifikācijai (NACE 2.red.), pirmās sešas zīmes – Eiropas Savienības Preču statistiskajai klasifikācijai pēc saimniecības nozarēm (CPA 2008). *PRODCOM* katra produkta nosaukums tiek identificēts ar astoņu zīmju kodu. Tādēļ nacionālajām vajadzībām oriģinālie *PRODCOM* kodi ir papildināti ar 2 zīmēm. Lai iegūtu detalizētāku informāciju un nodrošinātu datu lietotāju vajadzības, kā arī, lai tehniski būtu iespējams nodrošināt statistiskās informācijas ievada kontroles un datu sūtīšanu uz *Eurostatu*, atdalot oriģinālos kodus no nacionālajiem, katra produkta nosaukums tiek identificēts ar desmit zīmju kodu. Piemērs detalizācijai:10.71.11.00.00 - „Svaiga maize” (oriģinālais kods),tai skaitā:10.71.11.00.01 - rudzu maize,10.71.11.00.02 - rudzu-kviešu, kviešu-rudzu maize,10.71.11.00.03 - kviešu maize,10.71.11.00.04 - saldskābā maize,10.71.11.00.05 - cita maize. |
|  Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem |  Projekts šo jomu neskar |
|  Cita informācija |  Nav |
| **2.tabula****Ar tiesību akta projektu uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem****Pasākumi šo saistību izpildei** |
|  Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums |  Projekts šo jomu neskar |
|  Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām |  Projekts šo jomu neskar |
|  Cita informācija |  Nav |
| **VI. Sabiedrības līdzdalība un komunikācijas aktivitātes** |
|

|  |  |
| --- | --- |
|  Plānotās sabiedrības līdzdalības un komunikācijas aktivitātes saistībā ar projektu |  Īpašas sabiedrības līdzdalības un komunikācijas aktivitātes nav plānotas. |
|  Sabiedrības līdzdalība projekta izstrādē |  Lai informētu sabiedrību un nodrošinātu iespēju izteikt viedokļus, noteikumu projekts kopā ar sākotnējās ietekmes novērtējuma ziņojumu tika ievietots Ekonomikas ministrijas un Centrālās statistikas pārvaldes mājas lapā internetā, aicinot sabiedrību izteikt atsauksmes un viedokļus. |
|  Sabiedrības līdzdalības rezultāti |  Atsauksmes vai viedokļi par noteikumu projektu netika saņemti. |
|  Cita informācija |  Nav. |

 |
| **VII. Tiesību akta projekta izpildes nodrošināšana un tās ietekme uz institūcijām** |
|

|  |  |  |
| --- | --- | --- |
|  1. |  Projekta izpildē iesaistītās institūcijas |  Projekta izpildi nodrošina Centrālā statistikas pārvalde |
|  2. |  Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūciju cilvēkresursiem. |  Projekts neparedz funkciju paplašināšanu. Projekts neparedz veidot jaunas, likvidēt esošās vai reorganizēt valsts institūcijas. |
|  3. |  Cita informācija |  Nav |

 |

*Anotācijas III un IV sadaļa – projekts šīs jomas neskar.*

Iesniedzējs:

Ekonomikas ministre D.Reizniece - Ozola

Vīza:

Valsts sekretāra pienākumu izpildītājs,

valsts sekretāra vietnieks J.Spiridonovs

28.04.2015

1460

Pranča, 67366953,

Liga.Pranca@csb.gov.lv